CELEX: 32011R0950
Language: et
Date: 2011-09-23 00:00:00
Title: Nõukogu määrus (EL) nr 950/2011, 23. september 2011 , millega muudetakse määrust (EL) nr 442/2011 piiravate meetmete kohta seoses olukorraga Süürias

24.9.2011   
            
            
               ET
            
            
               Euroopa Liidu Teataja
            
            
               L 247/3
            
         NÕUKOGU MÄÄRUS (EL) nr 950/2011,
   23. september 2011,
   millega muudetakse määrust (EL) nr 442/2011 piiravate meetmete kohta seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 9. mai 2011. aasta otsust 2011/273/ÜVJP Süüria vastu suunatud piiravate meetmete kohta (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               9. mail 2011 võttis nõukogu vastu määruse (EL) nr 442/2011 piiravate meetmete kohta seoses olukorraga Süürias (2).
            
         
               (2)
            
            
               Määrusega (EL) nr 878/2011 (3) muutis nõukogu määrust (EL) nr 442/2011, et laiendada Süüria-vastaseid meetmeid, laiendades muu hulgas nimekirja kandmise kriteeriume ja keelates Süüriast toornafta ostmise, importimise või vedamise.
            
         
               (3)
            
            
               Nõukogu otsusega 2011/628/ÜVJP, (4) millega muudeti otsust 2011/273/ÜVJP, kiitis nõukogu heaks täiendavate meetmete võtmise, täpsemalt toornafta sektorisse investeerimise keelamise, nimekirjade täiendamise, Süüria Keskpanka Süüria pangatähtede ja müntide tarnimise keelamise ning selliste sätete kohandamise, mis käsitlevad majandustegevuses osalejate kaitset sanktsioonide rakendamisega seotud süüdistuste vastu.
            
         
               (4)
            
            
               Kõnealused meetmed kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.
            
         
               (5)
            
            
               Käesolevas määruses sätestatud meetmete tõhususe tagamiseks peab käesolev määrus jõustuma viivitamata pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 442/2011 muudetakse järgmiselt.
   
               1)
            
            
               Artiklisse 1 lisatakse järgmine punkt:
               
                           „j)
                        
                        
                           „Süüria isik, üksus või asutus” –
                           
                                       i)
                                    
                                    
                                       Süüria riik või Süüria ametiasutus;
                                    
                                 
                                       ii)
                                    
                                    
                                       füüsiline isik, kes asub Süürias või kelle elukoht on Süürias;
                                    
                                 
                                       iii)
                                    
                                    
                                       juriidiline isik, üksus või asutus, mille registrijärgne asukoht on Süürias;
                                    
                                 
                                       iv)
                                    
                                    
                                       selline juriidiline isik, üksus või asutus Süürias või väljaspool Süüriat, mis kuulub ühele või mitmele eespool nimetatud isikule või asutusele või mille tegevust kontrollib eespool nimetatud isik või asutus või kontrollivad mitu eespool nimetatud isikut või asutust kas otse või kaudselt;”.
                                    
                                 
                     
         
               2)
            
            
               Lisatakse järgmine artikkel:
               „Artikkel 2a
               Keelatud on Euroopa Liidus trükitud või vermitud uute Süüria vääringus pangatähtede ja müntide müümine, tarnimine, üleandmine või eksportimine otse või kaudselt Süüria Keskpanka.”
            
         
               3)
            
            
               Lisatakse järgmine artikkel:
               „Artikkel 3c
               1.   Keelatakse järgmine tegevus:
               
                           a)
                        
                        
                           laenu või krediidi andmine lõikes 2 osutatud Süüria isikule, üksusele või asutusele;
                        
                     
                           b)
                        
                        
                           osaluse omandamine või suurendamine lõikes 2 osutatud Süüria isikus, üksuses või asutuses;
                        
                     
                           c)
                        
                        
                           ühisettevõtte asutamine lõikes 2 osutatud Süüria isiku, üksuse või asutusega;
                        
                     
                           d)
                        
                        
                           osalemine teadlikult ja tahtlikult tegevuses, mille eesmärk või tagajärg on kõrvalehoidmine punktides a, b või c osutatud keeldudest.
                        
                     2.   Lõikes 1 osutatud keelde kohaldatakse iga Süüria isiku, üksuse või asutuse suhtes, kes tegeleb toornafta leiukohtade uurimise, toornafta tootmise või rafineerimisega.
               3.   Lõikes 2 kasutatakse järgmisi mõisteid:
               
                           a)
                        
                        
                           „toornafta leiukohtade uurimine” hõlmab toornafta leiukohtade uurimist, geoloogilist luuret ja haldamist, samuti selliste leiukohtadega seotud geoloogiliste teenuste osutamist;
                        
                     
                           b)
                        
                        
                           „toornafta rafineerimine” tähendab nafta eeltöötlemist, töötlemist või ettevalmistamist kütuste lõplikuks müügiks.
                        
                     4.   Lõikes 1 sõnastatud keelud
               
                           a)
                        
                        
                           ei mõjuta enne 23. septembrit 2011 sõlmitud lepingutest või kokkulepetest tulenevate kohustuste täitmist;
                        
                     
                           b)
                        
                        
                           ei mõjuta osaluse suurendamist, kui selline osaluse suurendamise kohustus tuleneb enne 23. septembrit 2011 sõlmitud lepingust.”
                        
                     
         
               4)
            
            
               Artikkel 10a asendatakse järgmisega:
               „Artikkel 10a
               Süüria valitsusele, selle avalik-õiguslikule asutusele, ettevõttele ja ametkonnale või sellisele isikule või üksusele, kes esitab nõude Süüria valitsuse nimel või kasuks, ei anta hüvitist ega hüvitata muud sellist liiki nõuet, nagu nõue tasaarvestamise kohta, trahvinõue või nõue tagatise kohta, nõue, mille eesmärk on võlakirja, finantstagatise pikendamine või väljamaksmine, kaasa arvatud akreditiivist või muust samalaadsest vahendist tulenev nõue, kui nõue on seotud lepingu või tehinguga, mille täitmist on otse või kaudselt, tervikuna või osaliselt mõjutanud käesolevas määruses käsitletavad meetmed.”
            
         Artikkel 2
   Määruse (EL) nr 442/2011 II lisa muudetakse käesoleva määruse I lisa kohaselt.
   Artikkel 3
   Määruse (EL) nr 442/2011 IV lisa asendatakse käesoleva määruse II lisas esitatud tekstiga.
   Artikkel 4
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. september 2011
      
         
            Nõukogu nimel
         
         
            eesistuja
         
         M. DOWGIELEWICZ
      
   
   
      (1)  ELT L 121, 10.5.2011, lk 11.
   
      (2)  ELT L 121, 10.5.2011, lk 1.
   
      (3)  ELT L 228, 3.9.2011, lk 1.
   
      (4)  Vt käesoleva Euroopa Liidu Teataja lk 17.
   
      I LISA
      Määruse (EL) nr 442/2011 II lisale lisatakse järgmised kanded:
      
         Isikud
      
      
                   
               
               
                  Nimi
               
               
                  Tuvastamisandmed
               
               
                  Põhjendus
               
               
                  Loetellu kandmise kuupäev
               
            
                  1.
               
               
                  Tayseer Qala Awwad
               
               
                  Sündinud: 1943; sünnikoht: Damaskus
               
               
                  Justiitsminister. Seotud Süüria režiimiga, sealhulgas meelevaldsete vahistamiste ja kinnipidamiste poliitika ja tavade toetamisega.
               
               
                  23.09.2011
               
            
                  2.
               
               
                  Dr Adnan Hassan Mahmoud
               
               
                  Sündinud: 1966; sünnikoht: Tartous
               
               
                  Informatsiooniminister. Seotud Süüria režiimiga, sealhulgas režiimi informatsioonipoliitika toetamise ja edendamisega.
               
               
                  23.09.2011
               
            
         
      
         Üksused
      
      
                   
               
               
                  Nimi
               
               
                  Tuvastamisandmed
               
               
                  Põhjendus
               
               
                  Loetellu kandmise kuupäev
               
            
                  1.
               
               
                  Addounia TV (teise nimega Dounia TV)
               
               
                  Tel::+963-11-5667274, +963-11-5667271
                  Faks: +963-11-5667272
                  Veebisait:
                  http://www.addounia.tv
               
               
                  Addounia TV on õhutanud vägivalda Süüria tsiviilelanike vastu.
               
               
                  23.09.2011
               
            
                  2.
               
               
                  Cham Holding
               
               
                  
                              Cham Holding Building Daraa Highway – Ashrafiyat Sahnaya Rif Dimashq – Syria P.O Box 9525
                           
                        
                              Tel: +963 (11) 9962 +963 (11) 668 14000 +963 (11) 673 1044
                           
                        
                              Faks: +963 (11) 673 1274
                           
                        
                              E-post: info@chamholding.sy
                           
                        
                              www.chamholding.sy
                           
                        
               
                  Rami Makhloufi kontrolli all; Süüria suurim valdusettevõte, mis saab režiimist kasu ja toetab seda.
               
               
                  23.09.2011
               
            
                  3.
               
               
                  El-Tel Co. (teise nimega El-Tel Middle East Company)
               
               
                  
                              Aadress: Dair Ali Jordan Highway, P.O.Box 13052, Damascus – Syria
                           
                        
                              Tel: +963-11-2212345
                           
                        
                              Faks: +963-11-44694450
                           
                        
                              E-post: sales@eltelme.com
                           
                        
                              Veebisait: www.eltelme.com
                           
                        
               
                  Valmistab telekommunikatsiooniseadmeid ja varustab nendega sõjaväge.
               
               
                  23.09.2011
               
            
                  4.
               
               
                  Ramak Constructions Co.
               
               
                  
                              Aadress: Daa'ra Highway, Damascus, Syria Tel: +963-11-6858111
                           
                        
                              Mobiil: +963-933-240231
                           
                        
               
                  Ehitab sõjaväekasarmuid, piiripunktides asuvaid kasarmuid ja muid hooneid sõjaväe jaoks.
               
               
                  23.09.2011
               
            
                  5.
               
               
                  Souruh Company (teise nimega SOROH Al Cham Company)
               
               
                  
                              Aadress: Adra Free Zone Area
                           
                        
                              Damascus – Syria
                           
                        
                              Tel: +963-11-5327266
                           
                        
                              Mobiil: +963-933-526812
                           
                        
                              +963-932-878282
                           
                        
                              Faks: +963-11-5316396
                           
                        
                              E-post: sorohco@gmail.com
                           
                        
                              Veebisait: http://sites.google.com/site/sorohco
                           
                        
               
                  Investeerib kohalikesse sõjatööstusprojektidesse, valmistab relvaosasid ja seotud tooteid. 100 % ettevõttest kuulub Rami Makhloufile.
               
               
                  23.09.2011
               
            
                  6.
               
               
                  Syriatel
               
               
                  
                              Thawra Street, Ste Building 6ème étage, BP 2900
                           
                        
                              Tel: +963 11 61 26 270
                           
                        
                              Faks: +963 11 23 73 97 19
                           
                        
                              E-post: info@syriatel.com.sy;
                           
                        
                              Veebisait: http://syriatel.sy/
                           
                        
               
                  Rami Makhloufi kontrolli all; annab režiimile rahalist toetust, makstes litsentsilepingu kaudu 50 % oma kasumist valitsusele.
               
               
                  23.09.2011
               
            
   
      II LISA
      
         
            „IV LISA
            
               Naftasaaduste loetelu
            
            
                        
                           HS-kood
                        
                     
                     
                        
                           Kirjeldus
                        
                     
                  
                        2709 00
                     
                     
                        Naftast ja bituminoossetest mineraalidest saadud toorõlid:
                     
                  
                        2710
                     
                     
                        Naftaõlid ja bituminoossetest mineraalidest saadud õlid, v.a toorõlid: mujal nimetamata preparaadid, mis sisaldavad põhikomponendina 70 % massist ja rohkem naftaõlisid või bituminoossetest mineraalidest saadud õlisid, mis on nende preparaatide põhikoostisosadeks; õlijäätmed:
                     
                  
                        2712
                     
                     
                        Vaseliin; parafiin, mikrokristalne naftavaha, toorparafiin, osokeriit, ligniidivaha, turbavaha, muud mineraalsed vahad jms sünteesil või muudel menetlustel saadud tooted, värvitud või värvimata:
                     
                  
                        2713
                     
                     
                        Naftakoks, naftabituumen jm nafta- või bituminoossetest mineraalidest saadud õlide tootmisjäägid:
                     
                  
                        2714
                     
                     
                        Looduslik bituumen ja asfalt; bituumenkilt, põlevkivi ja õliliivad; asfaltiidid ja asfaltkivimid:
                     
                  
                        2715 00 00
                     
                     
                        Bituumenisegud loodusliku asfaldi või bituumeni, naftabituumeni, mineraaltõrva või sellest saadud pigi baasil (nt bituumenmastiks, vedeldatud bituumen)”